2015. a SU klassi karikavõistluste üldjuhend

Endise Nõukogude Liidu aladel toodetud tagarattaveoliste tänavasõiduautode karikavõistlused (KV) rahvasprindis.

1. ÜLDKORRALDAJA

1.1. KV korraldaja on MTÜ Igaühe Terviseklubi.

1.2. KV iga etapi jaoks koostatakse võistlusjuhend, mille registreerib Eesti Autospordi Liidu sekretariaat.

2. ETAPPIDE KALENDERPLAAN

2.1. KV peetakse mitme-etapilise seeriavõistlusena.
2.1.1. Korraldatakse kuni 10 etappi.
2.1.2 KV viiakse läbi ajavahemikul 2014. a detsembrist kuni 2015. a detsembrini.

3. VÕISTLUSAUTOD, OSAVÕTJAD

3.1. KV viiakse läbi arvestusklassis SU.
3.1.1. Arvesusklassis lubatakse osaleda endise Nõukogude Liidu aladel toodetud tagarattaveoliste M1 või N1 kategooria sõiduautodega VAZ (Lada), Moskvitš (IZ, AZLK), GAZ (Volga) ja ZAZ (Zaporožets).

3.2. Võistlusautod peavad vastama SU klassi kehtivatele tehnilistele tingimustele.

3.3. Osavõtjad
3.3.1. Osavõtjal peab olema kehtiv sõitjalitsents või võistlejakaart.
3.3.2. Eesti Autospordi Liidu loal on lubatud välisriikide litsentsiomanike osalemine.
3.3.3. Osaleda saab ka ilma juhtimisõiguseta võistleja vanuses 18 aastat k.a. 

4. TULEMUSED

4.1. KV arvestust peetakse individuaalselt.
4.1.1. Arvestuse saamiseks peab osavõtjal olema tasutud ÜJ p 5 märgitud osavõtutasu.

4.2. Etapil osalemiseks loetakse startimist vähemalt ühes voorus.

4.3. Etapil omistatakse finišiprotokolli järgi arvestuspunkte esimesele viieteistkümnele tulemuse saanud osavõtjale, vastavalt 20-16-14-12-11-10-9-8-7-6-5-4-3-2-1.
4.3.2. KV lõpptulemused selguvad etappidel kogutud punktide liitmisel.
4.3.3. KV lõpptulemuste arvutamisel võetakse aluseks osavõtja paremad tulemused 10 etapilt (süsteemis N-2, kus N on toimunud etappide arv).

4.4. Võrdse punktisumma puhul on võistlejate eelistusjärjekord:
1) rohkem kõrgemaid kohti etappidel
2) rohkem osaletud võistlusi
3) parem tulemus viimasel etapil

5. OSAVÕTUTASU

5.1. KV korraldajale tuleb tasuda ühekordne makse 10 eurot.
5.1.1. KV osavõtutasu peab olema makstud enne etappi, millest alates osavõtja KV arvestuspunkte soovib.
5.1.2. KV arvestuse saamiseks makstav osavõtutasu ei vabasta osavõtjat etapitasu maksmisest.

6. AUTASUSTAMINE

6.1. Klassi kolme parimat (hooaja punktitabeli järgi) autasustatakse karikaga.